OpenLLM-France/wikimedia huggingface dataset:
# Venturia (Dakota del Nord)

Venturia és una població dels Estats Units a l'estat de Dakota del Nord. Segons el cens del 2000 tenia 23 habitants.

## Demografia

Segons el cens del 2000, Venturia tenia 23 habitants, 10 habitatges, i 8 famílies. La densitat de població era de 126,9 hab./km².
Dels 10 habitatges en un 20% hi vivien nens de menys de 18 anys, en un 70% hi vivien parelles casades, en un 10% dones solteres, i en un 20% no eren unitats familiars. En el 20% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,63.
Per edats la població es repartia de la següent manera: un 17,4% tenia menys de 18 anys, un 4,3% entre 18 i 24, un 21,7% entre 25 i 44, un 30,4% de 45 a 60 i un 26,1% 65 anys o més.
L'edat mediana era de 48 anys. Per cada 100 dones de 18 o més anys hi havia 90 homes.
La renda mediana per habitatge era de 28.125 $ i la renda mediana per família de 26.875 $. Els homes tenien una renda mediana de 23.750 $ mentre que les dones 0 $. La renda per capita de la població era de 16.861 $. Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Venturia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Venturia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Torre Barona

La Torre Barona, altrament coneguda com a Torre del Baró, o simplement La Barona, és una torre fortificada circular situada al municipi de Castelldefels, Baix Llobregat. Va ser construïda l'any 1583 i està documentada com la Torre de la Guarda del Mar. S'emprava amb finalitats defensives, inicialment, advertint la població costanera de la presència de naus enemigues i, més tard, al dotar la torre d'artilleria defensant-la de les naus enemigues. Va ser construïda per ordre d'Hug Joan Fivaller March i de Palou, qui es convertiria en el senyor del que es coneixeria posteriorment com la baronia d'Eramprunyà.
L'edificació consisteix en una torre cilíndrica de tres plantes amb parets de paredat de més d'un metre de gruix. La planta baixa i primer pis consisteixen en una única sala d'estar; la planta superior estava mig coberta i era des d'on els sentinelles feien les guaites i vigiles, i en cas d'atac, feien senyals de fum i foc, respectivament. La torres disposava d'una escala exterior de pedra rogenca de més de 60 esglaons estrets i sense barana per on s'accedia a la primera planta després de superar el pont llevadís; en l'actualitat i a causa de les reformes posteriors, hi resten uns 44 esglaons i s'ha afegit una barana.
L'any 1949, va ser declarada Bé Cultural d'Interès Nacional per decret i publicada al BOE el 05-05-1949.
En l'actualitat està integrada dins el recinte ajardinat de l'Hotel Don Jaime del grup Soteras.

## Referències

* 1 2 3 4 Illa, J. Rafael. La Torre Barona. Castelldefels. edita Ed. Grup Soteras, Desembre 2011. (tríptic)
* 1 2 «Torre Barona». Poblesdecatalunya.cat. [Consulta: 17 desembre 2011].
* ↑ «Fitxa de La Barona». Inventari del Patrimoni Arquitectònic. Patrimoni.gencat. [Consulta: 17 desembre 2011].
# Terbolí va a la guerra

Terbolí va a la guerra (en italià: Putiferio va alla guerra) és una pel·lícula d'animació italiana del 1968 dirigida per Roberto Gavioli.
La pel·lícula, que compta amb la direcció artística de Gino Gavioli en col·laboració amb Paolo Piffarerio, està produïda per Bruno Paolinelli i basada en la història La guerriera nera Mario Chiereghin.
És la història d'una formiga tenaç anomenada Terbolí i d'una guerra total entre formigues grogues i roges.
Va ser emesa en valencià per Canal Nou, el 14 de maig de 1994.

## Trama

Les formigues roges més fortes i bel·ligerants (el formiguer de les quals es representa construït dins d'un casc nazi estirat a terra) prompte superen les formigues grogues, tot i que la valent Terbolí intenta organitzar una resistència extenuant. Una vegada perduda la guerra, Terbolí passa a la guerra de guerrilles, però coneix l'atractiu comandant de les formigues roges i naix una tendra història d'amor entre tots dos.
Prompte totes les formigues, siguin grogues o roges, hauran d'oblidar la seua eterna rivalitat per formar un front comú contra un terrible i enorme enemic: un ós formiguer.
Al final la pau triomfa amb la condemna de les guerres intermèdies.

## Producció

La pel·lícula és obra de l'estudi milanès Gamma Film que, en el moment àlgid de les seues activitats, donava faena a més de 150 dissenyadors. Gamma Film en aquell període també va crear els crèdits inicials d'algunes pel·lícules de l'oest i diversos anuncis d'animació per a Carosello. Altres produccions d'estudi van ser The Long Green Stocking (1961), The Italian Cotton Committee (1965) i The Ballad of the West (1967).

## Distribució

El llargmetratge es va emetre per primera vegada a la televisió el 26 de setembre de 1971, a la secció de migdia del Programma Nazionale Il Raccontafavole - Selezione da Mille e una sera, dedicada al cinema d'animació d'autor.
La Cineteca Italiana de Milà va restaurar la pel·lícula en alta definició (2K) fent un nou negatiu de conservació des de zero. Durant el mes de març de 2020 la mateixa Cineteca el va llançar per a streaming gratuïta al seu web.

## Altres mitjans

Edizioni Rizzoli de Milà va publicar una edició actualment descatalogada on es feia una adaptació de la pel·lícula en tres volums, editats per Silverio Pisu, cadascun acompanyat d'un disc de 45 rpm amb música d'Italo Romano. Les aventures de Putiferio es divideixen així en tres episodis la creació gràfica dels quals està signada per Ermanno Samsa : primer episodi La captura ; segon episodi La fugida i tercer episodi La guerra més menuda del món.

## Referències

* 1 2 3 4 Ray Laguna. «1968: Torbellino va a la guerra (Putiferio va alla guerra) | Animación para adultos» (en castellà).
* ↑ «Programació de televisió». Diari Marca, 14-05-1994, pàg. 47.
* ↑ Bendazzi, Giannalberto. Animation: A World History: Volume II: The Birth of a Style - The Three Markets (en anglès). CRC Press, 2015-10-23. ISBN 978-1-317-51990-4.
* ↑ «RadioCorriere TV, pag. 46, n. 39, 1971».
# Lakeview (Alabama)

Lakeview és una població dels Estats Units a l'estat d'Alabama. Segons el cens del 2000 tenia 163 habitants.

## Demografia

Segons el cens del 2000, Lakeview tenia 163 habitants, 65 habitatges, i 49 famílies. La densitat de població era de 99,9 habitants/km².
Dels 65 habitatges en un 30,8% hi vivien nens de menys de 18 anys, en un 63,1% hi vivien parelles casades, en un 10,8% dones solteres, i en un 23,1% no eren unitats familiars. En el 23,1% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,1% tenia menys de 18 anys, un 5,5% entre 18 i 24, un 27,6% entre 25 i 44, un 26,4% de 45 a 60 i un 18,4% 65 anys o més.
L'edat mediana era de 42 anys. Per cada 100 dones hi havia 103,8 homes. Per cada 100 dones de 18 o més anys hi havia 92,4 homes.
La renda mediana per habitatge era de 36.250 $ i la renda mediana per família de 41.875 $. Els homes tenien una renda mediana de 30.250 $ mentre que les dones 13.500 $. La renda per capita de la població era de 35.714 $. Aproximadament el 5,9% de les famílies i l'11,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Cap Sheridan

El cap Sheridan és un dels punts més septentrionals de la terra i es troba a l'illa d'Ellesmere (Canadà), a la riba del mar de Lincoln, un dels braços de l'oceà Àrtic. És un dels punts de la Terra més propers al pol Nord, que es troba a uns 840 km al nord del cap. El cap Columbia, localitzat a uns 140 km al nord-est, hi és uns 75 quilòmetres encara més a prop.
El cap Sheridan va ser el lloc d'hivernada de Robert Peary en la seva última expedició per arribar al Pol Nord el 1908-1909.
Alert, l'assentament humà habitat de forma permanent més septentrional del món, es troba a uns 12 km a l'oest.

## Enllaços externs

* Atles del Canadà on-line Arxivat 2008-09-02 a Wayback Machine. (anglès) (francès)
# Can Demont

Can Demont és una masia de Vilademuls (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Can Demont és una gran casa rural d'aspecte imponent, s'aixeca al costat de la carretera que va d'Esponellà a Bàscara, està separada de la carretera per un pati o corral i un mur de gran alçada que forma una terrassa a llevant. En aquesta terrassa hi ha un porxo cobert a una aigua i obert amb arcs de punt rodó. L'edifici és d'un sol cos principal de planta baixa i dos plantes i cobert a dues aigües amb el carener seguint l'eix est/oest. La coberta està rematada a tot el perímetre per una cornisa.

## Referències

* ↑ «Can Demont». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Vagó

Un vagó (anglicisme de wagon) és un vehicle dissenyat per ser arrossegat per animals de càrrega o altres enginys mecànics creats per l'home, com les locomotores.

## Història

Els vagons han estat usats des del segle I aC; els primers exemplars usaven rodes radials amb cèrcols de metall, muntades sobre un pivot davant l'eix i amb reblons per fixar-les. En el segle ix algunes millores en la suspensió van fer al vagó adient per a les carretes de dues rodes, especialment per transportar productes agrícoles.
En el cas dels vagons de ferrocarril, es defineix el vagó com al vehicle destinat al transport d'animals o objectes, contràriament al vagó de passatgers, que és destinat exclusivament al transport de persones.

## Vegeu també

* Material rodant
* Vagó de ferrocarril
Viccionari
# Unión Fenosa

Unión Fenosa era una empresa elèctrica espanyola, present en molts sectors del mercat però principalment el de la producció i de la distribució l'electricitat. Va ser adquirida en 2009 per l'empresa catalana de gas Gas Natural integrant-se en Gas Natural Fenosa.
El grup fou creat el 23 de novembre de 1982 després de la fusió d'Unión Eléctrica creada el 1912 amb el nom d'Unión Eléctrica Madrileña, i Fuerzas Eléctricas del Noroeste SA (FENOSA), creada el 1943 a Galícia. El grup era present a 14 països.

## Referències

* ↑ «Fenosa acuerda su fusión con Gas Natural y nombra ejecutivo a Villaseca» (en castellà). Cinco días, 24-04-2009. [Consulta: 12 desembre 2020].
# Torre Bassaganya

La Torre Bassaganya és una obra modernista de Sant Joan de les Abadesses (Ripollès) protegida com a Bé Cultural d'Interès Local.

## Descripció

Es tracta d'un edifici de dos cossos d'estructura rectangular. Ambdós tenen la coberta de teula àrab a dos aiguavessos i el carener perpendicular a la façana.
Les façanes estan arrebossades i pintades i presenten obertures de múltiple morfologia. L'immoble presenta elements propis de l'estil modernista.

## Referències

* 1 2 «Torre Bassaganya». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Tamos

Tamos és el nom dels següents personatges:
* Thamus o Tamos, mariner romà
* Tamos de Memfis, militar egipci al servei de Pèrsia
# La Corona de Aragón

La Corona de Aragón fou un diari barceloní en castellà del segle xix. Fundat l'1 de novembre de 1854 per Víctor Balaguer. Des de les seues pàgines, el poeta i polític català Víctor Balaguer defensà la reunificació dels antics territoris de la Corona d'Aragó. L'11 de setembre de 1857 el títol fou reduït a «La Corona». Es fusionà el 28 de juliol de 1868 amb «Crónica de Cataluña» tot conservant el nom fins al 29 de setembre del mateix any.

## Referències

* 1 2 3 «La Corona de Aragón». Gran Enciclopèdia Catalana. Barcelona: Grup Enciclopèdia Catalana.
* ↑ «La Corona de Aragón». Gran Enciclopèdia Catalana. Barcelona: Grup Enciclopèdia Catalana.
# Canal de Peary

El Canal de Peary és un braç de l'oceà Àrtic que es troba a l'Arxipèlag Àrtic Canadenc. Es troba entre el sud-est de l'illa de Meighen, al nord, l'illa d'Axel Heiberg, a l'est, l'illa d'Amund Ringnes al sud-est, i l'illa d'Ellef Ringnes al sud. El canal té una longitud d'uns 193 km i una amplada de 97 km.
Administrativament, pertany al territori de Nunavut. Porta el nom en honor de l'explorador estatunidenc Robert Peary, un dels conqueridors del pol Nord.

## Referències

* ↑ «Peary Channel». The Columbia Gazetteer of North America, 2000. [Consulta: 4 juny 2008].

## Enllaços externs

* Peary Channel at Atlas of Canada
# Callionymus planus

Callionymus planus és una espècie de peix de la família dels cal·lionímids i de l'ordre dels cipriniformes que es troba al sud del Japó.

## Referències

* ↑ ITIS
* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vagó schnabel

Un vagó schnabel és un tipus de vagó de càrrega ferroviari especialitzat. Està dissenyat per al transport de càrregues pesades i sobredimensionades; a vegades, la càrrega en si mateixa forma part del vagó. La càrrega és suspesa pels seus extrems mitjançant braços d'elevació; els braços d'elevació estan connectats a un pivot per sobre d'un conjunt d'eixos i marcs que duen el pes de la càrrega i el braç d'elevació.
Quan un vagó schnabel és buit, els braços d'elevació estan units entre si, pot operar a la velocitat normal dels trens de càrrega. Alguns vagons schnabel posseeixen dispositius hidràulics que permeten moure la càrrega en forma vertical i horitzontal mentre està en trànsit (a baixes velocitats) per a evitar obstacles al llarg de la seua ruta. Hi ha 30 vagons d'aquest tipus operant en Amèrica del nord, 31 en Europa i 26 en Àsia.
El més gran vagó schnabel en operació, propietat d'Asea Brown Boveri i numerat CEBX 800, està en ús en Amèrica del Nord. Té 36 eixos (18 en cada meitat). Cada meitat conté nou boixos als que estan units mitjançant un complex sistema de ponts de suport. Té una tara (pes buit) de 340 T i mesura 70,61 m de llarg; pot transportar càrregues de fins a 34,54 m de llarg. Per a comparança, un vagó tancat típic actualment en ús en els ferrocarrils d'Amèrica del Nord, té un boix simple de dos eixos en cada extrem i mesura de 15 a 27 m amb una capacitat de 64 a 95 T. Una càrrega notable del CEBX 800 va ser completada el gener de 2006, transportant un reactor de Nexen Inc. i OPTI Canada des de Duluth (Minnesota) fins a Athabasca Oil Sands, al nord d'Alberta. La càrrega de 678 tones va ser la més pesada mai transportada per les vies entre Edmonton i el Oil Sands.
La paraula schnabel prové de l'alemany tragschnabelwagen, que significa "vagó de càrrega amb becs", degut al fet que la forma cònica dels braços d'elevació se semblen al bec d'un ocell.

## Referències

* ↑ «LONG LAKE REACTOR SETS OIL SANDS RAILWAY RECORD». Long Lake Project, 10-01-2006. Arxivat de l'original el 2007-06-23. [Consulta: 23 agost 2009].
# Vineta Muižniece

Vineta Muižniece (Riga, 3 de novembre de 1956) és una jurista i política letona.
Vineta Muižniece ha treballat a l'Administració de Letònia, i al Consell Suprem d'Assessoria Jurídica de Letònia. De 1991 a 1993 va ser professora de la Universitat de Letònia, i de 1993 a 1998 - Consellera d'Estat per als assumptes legislatius.
El 2004, fou Ministra de Justícia del país. Fou membre del Saeima des de 2005 fins a 2009, mentre formava part del Partit Popular. Des de 2010, és membre del Tribunal Constitucional de Letònia. El 2011, va ser suspesa a causa d'un procés penal en contra seu per presumpta falsificació de documents mentre treballava al parlament.

## Referències

* ↑ «www.cvk.lv». Arxivat de l'original el 2015-07-05. [Consulta: 2 juny 2015].
* 1 2 3 «Skandalozā Satversmes tiesnese Vineta Muižniece parādījusi savu skaisto meitu» (en letó). Vipi.lv, 10-06-2011. Arxivat de l'original el 3 de març 2016. [Consulta: 3 juny 2015].
* ↑ Подделка подписей в комиссии Сейма: КС приостановил судейские полномочия Муйжниеце DELFI (rus)

## Enllaços externs

* Personal data on CC website
# Moldava nad Bodvou

Moldava nad Bodvou és una ciutat d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1255.

## Ciutats agermanades

* Edelény, Hongria
* Encs, Hongria
* Karcag, Hongria
* Tarcal, Hongria
* Tišnov, República Txeca
* Brzozów, Polònia
# Tamorot

Tamorot (àrab تمروت) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 26.748 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# L'Abadia (Reus)

L'Abadia és un edifici del municipi de Reus (Baix Camp) catalogat com a bé cultural d'interès local.

## Descripció

És un edifici de planta quadrada, tres crugies i murs de càrrega, situat al carrer de l'Abadia, al que dona nom. Disposa de tres plantes i d'una escala de triple tram, centrada. En la dovella de la porta central figura la data de 1747 sota d'un escut amb mitra. La galeria posterior està formada per arcs de mig punt sobre columnes cilíndriques de la darrera fase de la reforma. Les obertures de la façana estan ordenades i centrades. La coberta és de teula àrab amb doble vessant.

## Història

Se l'anomena així referint-se sempre a la casa del prior. Construït amb seguretat al mateix temps que l'actual església prioral (segle xvi), es va refer el 1619. L'edifici ha estat modificat diverses vegades, i el seu estat actual és molt pròxim al que deuria presentar a finals del segle xviii. Aquest edifici és interessant perquè és un dels pocs elements de valor que han escapat al procés de renovació urbana dels segles XVIII-XIX, segurament per l'especialitat del seu ús restrictiu. L'ús actual ha continuat sent el de despatx del prior, i vinculat des de sempre a la prioral de Sant Pere. En un temps també era l'habitatge del prior i dels vicaris.

## Referències

* 1 2 «Casa de l'Abadia». Generalitat de Catalunya. [Consulta: 18-X-2014].
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1998, p. 37. ISBN 8486387655.
# Onogoro

En la mitologia japonesa, Onoroko (オノゴロ島) és la primera illa de la terra creada per Izanagi i Izanami remenant l'oceà amb una llança amb pedres precioses fins que va quallar. Tots dos hi van construir a sobre una casa amb una columna al mig que és el pilar del món. La parella la va envoltar i en trobar-se es van prometre en matrimoni. És on van tenir a Hiruko.

## Referències

* ↑ Kojiki. Norito. Tōkyō: Iwanami Shoten, Shōwa 33 [1958]. ISBN 4-00-060001-X.
# Callionymus persicus

Callionymus persicus és una espècie de peix de la família dels cal·lionímids i de l'ordre dels cipriniformes que es troba des del Golf d'Aden i el Golf Pèrsic fins a les Maldives i les Seychelles.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moldavànovka

Moldavànovka (en rus: Молдавановка) és un poble del krai de Krasnodar, a Rússia. Es troba als vessants meridionals de l'extrem oest del Caucas occidental, a la vora del riu Xapsukho, a 43 km al nord-oest de Tuapsé i a 64 km al sud de Krasnodar, la capital.
Pertany al municipi de Djubga.
# L-311z

La L-311z, o Carretera vella de Cervera a Guissona, és una carretera antigament anomenada provincial, actualment gestionada per la Generalitat de Catalunya. La L correspon a la demarcació de Lleida. Discorre pels termes municipals de Tarroja de Segarra, Torrefeta i Florejacs i Guissona, a la de la Segarra.
Porta afegida la z al número de carretera perquè es tracta dels trams conservats del traçat antic; no presenta, per tant, continuïtat.

## Tarroja de Segarra

Es conserva el tram antic a l'entorn del poble de Tarroja de Segarra. Arrenca de la L-311 en el punt quilomètric 6,6, des d'on surt cap al nord, passa pel mig de Tarroja de Segarra, i es reintegra al nord del poble en la L-311. Té uns 3 quilòmetres de recorregut.

## Guissona

El segon tram es dona entre el punt quilomètric 12,9 de la mateixa L-311 i el poble de Guarda-si-venes, al nord de Guissona, on s'aboca en la carretera L-313.

## Referències

* ↑ L-311Z Arxivat 2017-03-22 a Wayback Machine. a Mapio.net
* ↑ Annex 18. Titularitats i Catàlegs a gencat
* ↑ La Generalitat aprova la millora de la L-324 entre Tarroja de Segarra i Concabella Arxivat 2017-03-22 a Wayback Machine., gencat, 9 de desembre de 2002

## Enllaços externs

* La L-311 en el seu entorn, a l'Institut Cartogràfic de Catalunya
# Vibi Curi

Vibi Curi (llatí: Vibius Curius) va ser un comandant de la cavalleria de l'exèrcit de Juli Cèsar quan va esclatar la guerra contra Gneu Pompeu a Itàlia. Va aconseguir la deserció de molts generals pompeians que van passar a les seves forces.
Probablement és el Vibi de qui Ciceró va rebre els llibres del poeta grec Alexandre Licnos.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 904.
* ↑ Ciceró. Epistulae ad Atticum II,20
# Can Tibau (Montblanc)

Can Tibau és una obra de Montblanc (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Dins el tramat urbà de Lilla, aquestes dos cases són les més representatives de l'arquitectura del segle passat. Lilla ha sofert en els darrers anys un important procés d'abandonament i al mateix temps de construcció d'habitatges de segona residència que ha fet desaparèixer les construccions d'aquest tipus. Tots dos habitatges presenten la típica estructura de tres plantes i terrat amb la planta baixa dedicada a magatzem i les altres a habitatge.

## Referències

* ↑ «Can Tibau». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].